**Întâlnirea**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi iau vioara.. şi plec pe-al meu drum

Pustia lumii îmi râde în faţă..

O spune-mi inimă.. o spune-mi cum

Să dau viorii, aripi... să-i dau viaţă?

Ea a tăcut.. când inima-ngheţa

La focul spinilor trosnind pe pragul firii

Iubirea parcă nu mai înflorea

Cum înfloreau odată, trandafirii

Când inima e rece, dar flămândă,

Tânjind după iubiri ce nu se-ntorc,

Când viaţa ta şi-n ultima-i secundă

Îşi cere-aprinsul dragostei, cu foc?

Ce timp? Ce inimi? Ce secunde moarte

Şi ce să cânţi vioară, draga mea...?

Când inima e-nchisă... ca şi-o carte

Ce a pecetluit totul în ea..

Îmi iau vioara.. şi plec iar la drum.

Un drum necunoscut până azi, mie...

Şi-mi las povara inimii acum

La Cel ce m-a iubit de-o veşnicie!

Un răsărit mi se deschide-n faţă,

Strălucitor ca soarele de mai!

E doar o nouă, dulce dimineaţă,

Ce sufletul o simte.E din rai...

Şi crucea.. a-nflorit mereu în timpul

Atâtor aşteptări din infinit

Pe cruce... e Isus! Şi îi văd chipul!

Ce mult a plâns.. şi ce mult m-a iubit!

Îmi iau vioara.. ochii-mi lăcrimează!

Iar inima.. îmi bate ne-ncetat...

Că m-a găsit Isus.. într-o amiază,

Cu lacrimi mii pe-obrazul Lui curat!

Şi cânt... Arcuşul parcă nu-mi ajunge

Aşa cum inima să cante-ar vrea,

Dar ea.. de bucurie de-atunci, plânge

Că a-nflorit în cânt, vioara mea...

Că a-nflorit în inimă şi Harul

Şi Dragostea cea Sfântă din Isus...

Când L-am primit pe El.. mi-a luat amarul,

Povara.. primind Pacea Lui de Sus!

01.02.2016